Marit Bjørgen

**Marit Bjørgen** (s. 21. maaliskuuta 1980 Trondheim) on norjalainen maastohiihtäjä. Hän on kahdeksalla olympiavoitollaan ja 18 maailmanmestaruudellaan kaikkien aikojen menestynein maastohiihtäjä. Bjørgen on myös mitalien määrällä mitaten talviolympiahistorian menestynein urheilija.

Ensimmäistä kertaa Bjørgen osallistui arvokilpailuihin vuoden 2001 MM-kilpailuissa. Yhteensä hän on hiihtänyt viisissä olympialaisissa ja yhdeksän kertaa maailmanmestaruuskilpailuissa.

Bjørgen päätti uransa kauden 2018 päätteeksi. Toukokuussa 2020 Bjørgen ilmoitti palaavansa kilpahiihtäjäksi.

Bjørgenin hiihtävä näköispatsas paljastettiin syksyllä 2024 hänen kotikunnassaan Midtre Gauldalissa.

## Ura
### Arvokisat
Ensimmäisiin arvokilpailuihinsa Bjørgen osallistui Lahden MM-kilpailuissa 2001 sijoittuen takaa-ajossa 19:nneksi ja 10 kilometrin perinteisellä 24:nneksi. Salt Lake Cityn olympialaisissa 2002 hän sai viestihopeaa. 2003 Val di Fiemmen MM-hiihdoissa hän voitti sprinttimaailmanmestaruuden ja sai hopeaa viestissä. 2005 Oberstdorfissa hän karsiutui yllättäen sprinttifinaalista, mutta voitti kuitenkin maailmanmestaruudet 30 kilometrin perinteisen hiihtotavan kilpailussa, sprinttiviestissä yhdessä Hilde G. Pedersenin kanssa sekä 4&nbsp;×&nbsp;5 kilometrin viestissä. Lisäksi hän sai hopeaa yhdistelmäkilpailussa ja pronssia 10 kilometrillä. 

Bjørgen sijoittui Torinon olympialaisissa 2006 10 kilometrillä toiseksi. Sapporon MM-kilpailuissa 2007 hän sai pronssia sekä parisprintissä että viestissä. Vancouverin olympialaisissa 2010 Bjørgen voitti perinteisen tyylin sprintissä, yhdistelmäkilpailussa sekä viestissä kultaa, 30 kilometrin perinteisellä hopeaa ja vapaan tyylin 10 kilometrillä pronssia. Oslon MM-kilpailuissa 2011 hän voitti maailmanmestaruuden sprintissä, 10 kilometrillä, yhdistelmäkilpailussa ja viestissä sekä sai hopeaa 30 kilometrillä. Kansainvälisen urheilutoimittajien yhdistyksen AISP:n jäsenet äänestivät Bjørgenin vuoden 2011 parhaaksi urheilijaksi yhdessä tennispelaaja Novak Đokovićin kanssa. Val di Fiemmessä 2013 hän voitti sprintin maailmanmestaruuden ja toisessa kilpailussaan yhdistelmäkilpailussa hän saavutti kymmenennen maailmanmestaruutensa. 10 kilometrin vapaan hiihtotavan kilpailussa hän sai hopeaa. Viestistä hän voitti kultaa yhdessä Norjan joukkueen kanssa. Hän voitti myös 30 kilometrin maailmanmestaruuden.

Sotšin olympialaisissa 2014 Bjørgen voitti kultaa yhdistelmäkilpailussa ja perinteisen hiihtotavan parisprintissä Ingvild Flugstad Østbergin kanssa sekä 30 kilometrin vapaan hiihtotavan yhteislähtökilpailussa. Falunin MM-kilpailuissa 2015 hän voitti kultaa perinteisen hiihtotavan sprintissä ja viestissä sekä sai hopeaa 30 kilometrin perinteisen kilpailussa. Lahden MM-kilpailuissa 2017 hän voitti kultaa yhdistelmäkilpailussa. Kolme päivää myöhemmin Bjørgen voitti naisten 10 kilometrin perinteisen kisan 41 sekunnin erolla. Viestissä hän hiihti ankkuriosuuden Norjan kultajoukkueessa. Hän voitti myös 30 kilometrin yhteislähtökilpailun.

Pyeongchangin olympialaisissa 2018 Bjørgen saavutti mitalin kaikilla matkoilla, joille hän osallistui. Hän voitti kultaa perinteisen hiihtotavan 30 kilometrin yhteislähtökilpailussa ja Norjan ankkuriosuuden hiihtäjänä viestissä, hopeaa 15 kilometrin yhdistelmäkilpailussa sekä pronssia vapaan hiihtotavan 10 kilometrillä ja vapaan hiihtotavan parisprintissä.

### Maailmancup
Urallaan Bjørgen on voittanut 84 maailmancupin osakilpailua (tilanne kauden 2017–2018 jälkeen). Hän on voittanut hiihdon maailmancupin kokonaiskilpailun yhteensä neljä kertaa: kausilla 2004–2005, 2005–2006, 2011–2012 ja 2014–2015. Kaudella 2014–2015 Bjørgen varmisti maailmancupin kokonaiskilpailun voiton jo ennen Falunin MM-kisoja. Lisäksi hän on sijoittunut viisi kertaa kokonaispisteissä toiseksi. Hän voitti myös sprintticupit 2002–2003, 2003–2004, 2004–2005, 2005–2006 ja 2014–2015 sekä normaalimatkojen cupin 2004–2005, 2011–2012 ja 2014–2015. Tour de Skin hän voitti 2015. 

Bjørgen jätti maailmancupkauden 2015–2016 väliin, koska sai poikalapsen 26. joulukuuta 2015. Hän palasi kilpaladulle 19. marraskuuta 2016 ja hiihti ensimmäisen maailmancup-kilpailunsa marraskuun lopussa Rukalla, jossa voitti 10 kilometrin perinteisen hiihtotavan kilpailun.

## Astma
Bjørgen sairastaa astmaa. Hän on pyrkinyt lieventämään oireita lääkityksellä, ja kaudeksi 2009–2010 hänelle myönnettiin lupa käyttää vahvempaa astmalääkitystä. Kyseinen lääkeaine poistettiin WADAn kiellettyjen aineiden listalta syyskuussa 2011.

## Saavutuksia

***[[Hiihdon maailmanmestaruuskilpailut 2001|2001 MM]], [[Lahti]]:**
**10 km takaa-ajo: 19. sija 
**10 km (p): 24. sija 
***[[Talviolympialaiset 2002]], [[Salt Lake City]]:**
**viesti: hopeaa
**30 km (p): 14. sija
**15 km yhteislähtö (v): 50. sija
***[[Hiihdon maailmanmestaruuskilpailut 2003|2003 MM]], [[Val di Fiemme]]:**
**sprintti: kultaa
**viesti: hopeaa
**15 km yhteislähtö (p): 24. sija
***[[Hiihdon maailmanmestaruuskilpailut 2005|2005 MM]], [[Oberstdorf]]:**
**30 km yhteislähtö (p): kultaa
**sprinttiviesti: kultaa (Hilde G. Pedersenin kanssa)
**4 x 5 km viesti: kultaa (Vibeke Skofterudin, Hilde G. Pedersenin ja Kristin Størmer Steiran kanssa)
**yhdistelmäkilpailu 7,5 km (p) + 7,5 km (v): hopeaa
**10 km (v): pronssia
**sprintti: 16. sija (alun perin 17. mutta Puolan Justyna Kowalczyk hylättiin dopingin takia) 
***[[Talviolympialaiset 2006]], [[Torino]]:**
**10 km (p): hopeaa
**sprinttiviesti: neljäs
**viesti: viides
**sprintti (v): 18. sija
**yhdistelmäkilpailu 7,5 km (p) + 7,5 km (v): keskeytys
***[[Hiihdon maailmanmestaruuskilpailut 2007|2007 MM]], [[Sapporo]]:**
**sprinttiviesti: pronssia (Astrid Jacobsenin kanssa)
**viesti: pronssia
**30 km yhteislähtö (p): 9.
**sprintti (p): 10.
**yhdistelmäkilpailu 7,5 km (p) + 7,5 km (v): 12.
**10 km (v): 22.
***[[Hiihdon maailmanmestaruuskilpailut 2009|2009 MM]], [[Liberec]]:**
**viesti: 4.
**sprintti (v): 9.
**10 km (p): 16. 
**yhdistelmäkilpailu 7,5 km (p) + 7,5 km (v): 19.
***[[Talviolympialaiset 2010]], [[Vancouver]]:**
**sprintti (p): kultaa
**yhdistelmäkilpailu 7,5 km (p) + 7,5 km (v): kultaa
**viesti: kultaa
**30 km (p): hopeaa
**10 km (v): pronssia
***[[Hiihdon maailmanmestaruuskilpailut 2011|2011 MM]], [[Oslo]]:**
**sprintti (v): kultaa
**yhdistelmäkilpailu 7,5 km (p) + 7,5 km (v): kultaa
**10 km (p): kultaa
**viesti: kultaa
**30 km (v): hopeaa
***[[Hiihdon maailmanmestaruuskilpailut 2013|2013 MM]], [[Val di Fiemme]]:**
**sprintti (p): kultaa
**yhdistelmäkilpailu 7,5 km (p) + 7,5 km (v): kultaa
**30 km (p) yhteislähtö: kultaa
**viesti: kultaa
**10 km (v): hopeaa
***[[Talviolympialaiset 2014]], [[Sotši]]:**
**yhdistelmäkilpailu 7,5 km (p) + 7,5 km (v): kultaa
**parisprintti (p): kultaa
**30 km (v) yhteislähtö: kultaa
**10 km (p): viides
**viesti: viides
**sprintti (v): 11.
***[[hiihdon maailmanmestaruuskilpailut 2015|2015 MM]], [[Falun]]:**
**sprintti (p): kultaa
**viesti: kultaa
**30 km (p): hopeaa
**yhdistelmäkilpailu 7,5 km (p) + 7,5 km (v): kuudes
**10 km (v): 31.
***[[Hiihdon maailmanmestaruuskilpailut 2017|2017 MM]], [[Lahti]]:**
**yhdistelmäkilpailu 7,5 km (p) + 7,5 km (v): kultaa
**10 km (p): kultaa
**30 km (v): kultaa
**viesti: kultaa
**sprintti (v): 16.
***[[Talviolympialaiset 2018]], [[Pyeongchang]]:**
**30 km (p): kultaa
**viesti: kultaa
**yhdistelmäkilpailu 7,5 km (p) + 7,5 km (v): hopeaa
**10 km (v): pronssia
**parisprintti (v): pronssia
* Vuoden 2011 paras naisurheilija Kansainvälisen urheilutoimittajien yhdistyksen AIPS:n mukaan

### Maailmancupin osakilpailuvoitot

## Lähteet
*

### Viitteet

## Aiheesta muualla